stanford-oval/wikipedia huggingface dataset:
פנורמיו
היסטוריה

פנורמיו הוקם בשנת 2005 על ידי שני יזמים מספרד, חואקין קואנקה אבלה ואדוארדו מנצ'ון אגילאר. הוא הושק באופן רשמי ב-3 באוקטובר 2005, ב-19 במרץ 2007 היו מאוכסנים בו 1,000,000 תצלומים שהועלו אליו. שלושה חודשים לאחר מכן, ב-27 ביוני הגיע מספר המשתתפים באתר ל-2 מיליון. אחרי ארבעה חודשים נוספים ב-25 באוקטובר הגיע מספר התמונות בארכיון לכדי 5 מיליון.
שני המייסדים עזבו את החברה בשנת 2010, אדוארדו מנצ'ון נטש בינואר והוחלף על ידי ז'ראר סאנז וינאס, וחואקין קואנקה עזב כמה חודשים לאחר מכן.
ב-30 במאי באותה השנה, הודיעה חברת גוגל כי היא מתכננת לרכוש את אתר האינטרנט פנורמיו, וכחודשיים לאחר מכן בחודש יולי נרכש האתר באופן רשמי.
בנובמבר 2013, החל מהלך של איחוד "פנורמיו" עם מכלול ה"תמונות" של "Google+". המשתמשים התבקשו לאחד את שמות המשתמש שלהם כך שהשם יהיה אותו שם משתמש כמו של חשבון גוגל הרגיל שלהם. תמונות שמועלות ל"פנורמיו", אוטומטית (אם המשתמש בחר כך), מגובות ב"גוגל פלוס".
האתר עבר גם שינוי משמעותי של שיטת הצגת התמונות על גבי מסך נתון ובתצורתו החדשה, התמונות תופסות שטח הרבה יותר גדול מהמסך.
בספטמבר 2014, גוגל הודיעה על כוונתה לסגור את האתר ולמזג אותו לתוך "Google Views", תוך שמירה של מספר הצפיות בכל תמונה וללא פרטים מעבר לכך. סיבת המעבר עליה הצהירה גוגל היא תשתיות ישנות של פנורמיו ורצון לשלב את התמונות בצורה שנותנת מגוון גדול יותר של אפשרויות למשתמש, אינטגרציה משופרת עם "Google Maps", כולל עם האפשרות להעלות Photo-Spheres, ואולם, ללא פירוט רב מעבר לכך. האתר נסגר באופן רשמי ב-4 בנובמבר 2016, אך ניתן היה לגשת לתמונות עד ינואר 2018.
חואקין קואנקה אבלה ואדוארדו מנצ'ון אגילאר, מייסדי "פנורמיו", 2006
הפיגוע במחסום עין עריכ

| חלק מהאינתיפאדה השנייה |
| --- | --- |
 תאריך:  19 בפברואר 2002
 מקום:  עין עריכ
 קואורדינטות:  31°54′04″N 35°09′03″E﻿ / ﻿31.901048°N 35.150766°E﻿ / 31.901048; 35.150766
 סוג:  פיגוע
 הרוגים:  6
 פצועים:  1
 מבצע:   גדודי חללי אל-אקצא
  (למפת גוש דן מוגדלת) הפיגוע במחסום עין עריכ(למפת גוש דן רגילה) הפיגוע במחסום עין עריכ(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הפיגוע במחסום עין עריכ(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הפיגוע במחסום עין עריכ
 
הפיגוע במחסום עין עריכ אירע ב-19 בפברואר 2002. הוא היה השני בסדרת מתקפות של גדודי חללי אל-אקצא על מחסומי צה"ל בגדה המערבית שהתרחשו באמצע חודש פברואר 2002. במתקפה זו שכוונה נגד מחסום צה"לי ליד הכפר הפלסטיני עין עריכ שבנפת רמאללה ואל-בירה נהרגו שישה חיילי צה"ל.
המתקפה

מחסום עין עריכ היה מאויש בידי שמונה חיילים מחיל ההנדסה הקרבית, ארבעה בתפקידי שמירה וארבעה במנוחה בקרוון אשר נמצא בתוך מבנה הבטון של המחסום (עמודי "דבשטים"). שניים או שלושה מחבלים מארגון גדודי חללי אל-אקצא של הפת"ח יצאו מכיוון רמאללה והגיעו למחסום סמוך לשעה 20:00, פתחו באש על החיילים ששמרו במחסום, בחלקו החיצוני, והרגו שלושה מהם. החייל החמישי שעמד בעמדת תצפית, פתח באש לעבר התל שהיה מולו ואשר ממנו נורתה אש (ממבנה אשר נקרא "בית הזקנה"). בשלב השני, שקרה שניות בודדות לאחר מכן, ניגשו המחבלים אל תוך מבנה הבטון של המחסום, משני פתחים שונים שהיו למבנה, ובו היה קרוון בו נחו ארבעה החיילים האחרים והרגו שלושה מהם ופצעו אחד מהם באורח בינוני, רק הקצין הספיק לירות מספר כדורים חזרה לעבר המחבלים, ופצע אחד מהם. המחבלים הצליחו להימלט ולחזור לרמאללה.
גדודי חללי אל-אקצה לקחו אחריות לפיגוע. המחבלים זוהו מאוחר יותר כשוטרים של הרשות הפלסטינית ואחד מהם, שאדי סעאידה, נעצר ונידון לשבעה מאסרי עולם. הוא חלה בכלא הישראלי ומת בבית החולים סורוקה זמן קצר לאחר משפטו. מנהיג גדודי חלל אל-אקצה כמאל גאנם האשים את ישראל שחיסלה את העציר כנקמה על הפיגוע. ישראל הודיעה שהיא רואה במשטרה הפלסטינית אחראית לפיגוע, ותקפה בתגובה לפיגוע עמדות של המשטרה הפלסטינית. בהתקפות אלו נהרגו 15 שוטרים פלסטינים, ובתחקיר של עמרי אסנהיים וחן קוטס-בר ממעריב התפרסם כי המבצע היה נקמה על הפיגוע.
חקירת הפיגוע

האירוע שאירע כשבוע לאחר מתקפה דומה על מחסום סורדא, נגד שלושה לוחמים מחטיבת הצנחנים, הביא להכרה במערכת הביטחון הישראלית שהמחסומים הממוקמים בלב השטח הפלסטיני מהווים נקודת תורפה קשה בהיערכות הצבאית. התחקירים שלאחר האירוע הביאו לקביעת נוהלי תפקוד המחסומים מחדש; בין המסקנות שהועלו היו שהחיילים לא יעמדו בתוך המחסום וסמוכים זה לזה בצורה שתקל על מפגע אפשרי לפגוע בכולם בזמן קצר, אף על פי שהעמדות שמחוץ למחסום בטוחות פחות.
הערות שוליים

↑  אמיר בוחבוט, נעצר הפלשתיני שהרג 6 חיילים בעין-עריק, באתר nrg‏, 7 בספטמבר 2005
↑  נקמת דם, מעריב, 3 ביוני 2005
| פיגועי טרור נגד ישראלים בעשור הראשון של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • > |  |
| פיגועים נגד ישראלים שבוצעו בחו"ל | הפיגוע בדלפק אל על בנמל התעופה של לוס אנג'לס (4 ביולי 2002) • הפיגועים במומבסה (28 בנובמבר 2002) • הפיגוע בשגרירות ישראל בטשקנט (30 ביולי 2004) • מתקפת הטרור בסיני (7 באוקטובר 2004) • הפיגוע בשגרירות ישראל במאוריטניה (1 בפברואר 2008) • מתקפת הטרור במומבאי (26 בנובמבר 2008) |  |
 1948–1999 • 2000–2009 • 2010–2019 • 2020–2029
סאוסן נאטור-חסון

אין תמונה חופשית
סאוסן נאטור-חסון (נולדה ב-16 באוגוסט 1979) היא האשה הדרוזית הראשונה המכהנת כדיפלומטית ישראלית.
ביוגרפיה

סאוסן נאטור-חסון נולדה בדלית אל-כרמל, להורים גאליה חלבי ושחאדה נאטור. את לימודיה התיכוניים סיימה בבית הספר נזירות כרמלית בחיפה, המוכר גם כבית הספר האיטלקי.
חסון למדה באוניברסיטת חיפה לימודי סטטיסטיקה (1997-1998) ולאחר מכן המשיכה ללימודי משפטים, קיבלה רישיון עו"ד (2002) וסיימה כמצטיינת דיקן תואר LL.M מוסמך במשפטים באוניברסיטת חיפה (2007).
בראשית דרכה התנדבה והייתה בין מקימי עמותת "ניצני סובלנות" בדלית אל כרמל, עמותה אשר פעלה לקידום סובלנות ודו-קיום בקרב צעירים ובבתי ספר באזור. במהלך הקריירה האקדמית שלה, כיהנה כעוזרת מחקר לפרופ' יונתן יובל בפקולטה למשפטים באוניברסיטת חיפה.
חסון נשואה לרני ואם לשניים.
ביוגרפיה > קריירה משפטית

את התמחותה עשתה חסון במשרד עורכי הדין הוד-סוקול ושות' בחיפה, בתחומי דיני נזיקין, דיני ביטוח ועוד.
לאחר שקיבלה את רישיון העו"ד (2002), עבדה חסון כעו"ד במשרד עורכי הדין יובל ריימונד ביוקנעם עילית, שם עסקה בדיני נזיקין, דיני משפחה, חוזים, ביטוח לאומי ודיני עבודה. במקביל, עסקה כעו״ד עצמאית בעיקר בתחומי דיני נזיקין ומשפט אזרחי.
בתום שלוש שנים, מונתה (2005-2010) לתובעת בתחום דיני עבודה במשרד הכלכלה, במחוז חיפה והצפון. במסגרת זו הנחתה צוותי חוקרים של המשרד, הגישה כתבי אישום והטילה קנסות כנגד מעסיקים שהפרו חוקי עבודה לרבות בטיחות בעבודה ועסקה רבות בליטיגציה, תוך טיפול בתיקים תקדימיים.
ביוגרפיה > קריירה דיפלומטית

חסון הצטרפה לקורס הצוערים של משרד החוץ בשנת 2010, ובכך הייתה האשה הדרוזית הראשונה שכיהנה כדיפלומטית ישראלית.
בשירותה הראשון כיהנה כסגנית השגריר בשגרירות ישראל בבולגריה (2011-2015). במסגרת זו עסקה בחיזוק הקשרים בין מדינת ישראל לבין בולגריה בפן המדיני, בדגש על הפן המשפטי. חסון ניהלה את חדר המצב בשגרירות בעת הפיגוע באוטובוס בנמל התעופה בורגס, בו נהרגו 6 בני אדם, חמישה מהם ישראלים ומעל ל-30 נפצעו.
לאחר חזרתה לארץ שימשה חסון כעוזרת משפטית באגף היועץ המשפטי למשרד החוץ, במחלקת משפט דיפלומטי ואזרחי. תפקידה כלל בין השאר ייעוץ לאגפי המשרד ולנציגויות ישראל בעולם, הכנת חוות דעת משפטיות והשתתפות בוועדת המכרזים במשרד.
בשנים 2016-2020 כיהנה חסון כסגנית שגרירת ישראל באתונה שביוון. כיום מכהנת כראש מחלקת דיפלומטיה ציבורית בשגרירות ישראל לארה״ב, בוושינגטון.
הוקרה ופרסים

במהלך ובתום שירותה כסגנית השגריר בסופיה, בולגריה, קיבלה חסון תעודות הוקרה ומדליות מראש ארגון העל של הקהילה היהודית בבולגריה, מקסים בנבנישתי, על פועלה למאבק באנטישמיות ושנאת זרים; מהתובע הראשי של בולגריה, סוטיר צאצארוב, על מאמציה לקידום השת"פ המשפטי בין גופי התביעה; ומנשיא הצלב האדום הבולגרי, ד"ר הריסטו גריגורוב, על השת"פ ועל חלקה בקידום הקמפיין ההומניטרי ("לב חם") בהובלת השגרירות והצלב האדום.
הערות שוליים

↑  "לראשונה: מאסר על תנאי למעסיק שפיטר אשה הרה - וואלה! חדשות". וואלה! חדשות. אורכב מ-המקור ב-2017-04-15. נבדק ב-2017-04-13.
↑  "מאסר על תנאי למפטר עובדת הרה - וואלה! חדשות". וואלה! חדשות. אורכב מ-המקור ב-2017-04-15. נבדק ב-2017-04-13.
↑  קנס בגין עבירות חוקי עבודה הוטל על חברת תיקשובים, באתר www.allcareers.co.il
↑  Traffico - Software Solutions, התערבות משרד התמ"ת בגין אי נקיטת אמצעי בטיחות וגרימת תאונת עבודה, באתר www.what2do.co.il
↑  הרשעה פלילית בגין אי מתן מנוחה שבועית למי שאינו יהודי בזמן המנוחה השבועית הקבוע לפי החוק - טלנירי, באתר www.talniri.co.il
↑  בית הדין האזורי לעבודה בנצרת, הרשיע את חברת אספניולי ריאד בע"מ, בגין תאונת עבודה | כאן נעים, באתר כאן נעים
↑  תני גולדשטיין, קנס של 34 אלף ש' למלון שלא נתן לעובדים לנוח, באתר ynet, 22 ביולי 2009
↑  (July 15) Rotary Club Sofia International Member Meets with a Distinguished Rotarian from Israel | Rotary Club Sofia International, rc-si.org
↑  Spokesman
↑  Web Arts (www.webarts.gr), Jewish Museum of Greece, www.jewishmuseum.gr
↑  Δελτία Τύπου, www.hellenicparliament.gr (ביוונית)
↑  שגרירות ישראל בוושינגטון, דיפלומטיה ציבורית, באתר שגרירות ישראל בוושינגטון, ‏04/04/2024
↑  Чиполино Новини - We help Miziya, chipolino.com (באנגלית)
AKB48

| --- | --- |

AKB48 בהופעה בלוס אנג'לס ב-2010
 מקום הקמה:  אקיהברה 
 מוקד פעילות:  אקיהברה, טוקיו, יפן
 תקופת הפעילות:  מ-2005
 סוגה:  ג'יי-פופ, פופ
 חברת תקליטים:  AKS DefSTAR Records You, Be Cool!/קינג רקורדס
 שיתופי פעולה בולטים:  SKE48 NMB48 HKT48
 פרסים והוקרה:  Japan Record Awards 
 akb48.co.jp youtube.com/AKB48
 חברים
 Kazumi Urano Manami Oku Anna Mori Shiho Watanabe Sayaka Nakaya Suzuran Yamauchi Reina Fujie Mina Ōba Mariko Tsukamoto Haruka Katayama Erena Saeed Yokota Yuka Masuda Ayaka Kikuchi Shiori Nakamata Tomomi Kasai Anna Ishida Moeno Nitō Sae Miyazawa Tomomi Nakatsuka Natsumi Matsubara מאריקו שינודה Mayumi Uchida Kana Kobayashi Shihori Suzuki Mariya Nagao Miho Miyazaki Sayaka Yamamoto Shizuka Ōya Reina Noguchi Ayano Umeta Yui Oguri Rina Ikoma Risa Tachibana Miori Ichikawa Misato Nonaka Atsuki Ishiguro Rina Chikano Sumire Satō Miku Tanabe Aika Ōta Haruka Nakagawa Minami Minegishi Mion Mukaichi Juri Takahashi Aki Takajō Riho Kotani Rena Katō Yuria Kizaki Mio Tomonaga Nana Okada Mika Komori Asuka Kuramochi Nana Fujita Rino Sashihara Kaoru Mitsumune Miyu Takeuchi Saya Kawamoto Rumi Yonezawa Nana Ōwada Natsumi Hirajima Mayu Ogasawara Ma Chia-ling 
 חברים לשעבר
 Atsuko Maeda Megumi Ohori Mika Saeki Risa Naruse Kaoru Hayano Kayo Noro Haruka Kohara Yukari Satō Mai Oshima Risa Narita Ayumi Orii Ayako Uemura Nozomi Kawasaki Kayano Masuyama Hitomi Komatani Tomomi Ōe Rina Nakanishi Hana Tojima Yuki Usami Natsuki Sato Ayaka Umeda Rina Ikoma Nae Suzuki Amina Satō Sayaka Akimoto Yuiri Murayama Michiru Hoshino Erena Ono Misaki Iwasa Fūko Yagura Maria Abe Miyuki Watanabe Haruka Kodama Mako Kojima Haruna Kojima Tomu Mutō Sakiko Matsui Yuki Kashiwagi סאקורה מיאוואקי Chisato Nakata Mariko Nakamura Chiyori Nakanishi Ami Maeda Nao Furuhata Mariya Suzuki Haruka Shimada Rina Kawaei Karen Iwata Yūka Tano אנה איריאמה Tomomi Itano Mayu Watanabe Haruka Ishida Yūko Ōshima Rie Kitahara ג'ורינה מטסואי Yui Yokoyama Ryōka Ōshima בפסקה זו 2 רשומות נוספות שטרם תורגמו 
 
AKB48 היא להקת בנות יפנית. הלהקה הוקמה על ידי יאסושי אקימוטו באקיהברה שבטוקיו בשנת 2005‏.
הלהקה נקראת על שמו של רובע אקיהברה (או בקיצור אקיבה) שבטוקיו.
על פי ספר השיאים של גינס זוהי להקת הפופ הגדולה בעולם. הלהקה כוללת 94 בנות. יש 4 צוותים: Team A, Team K, Team B, Team 4.
עד אביב 2022 הוציאה הלהקה כ-60 סינגלים ו-11 אלבומי אולפן. הסינגל Halloween Night שיצאה בשנת 2015 הגיע לראש מצעד הפזמונים יפני.
הלהקה הפכה לתופעה פופולרית מאוד ביפן. שלושה עשר הסינגלים האחרונים של AKB48 נכנסו היישר למקום הראשון במצעד היפני.
ב-20 באוקטובר 2023, החברה הוותיקה יוקי קאשיוואגי הודיעה על סיום לימודיה בקונצרט בן 3 הימים של Nippon Budokan של AKB48, היא תקיים את קונצרט הסיום שלה ב-16 במרץ 2024 ב-Pia Arena MM ותעזוב את AKB48 באפריל.
דיסקוגרפיה > סינגלים

* מצעד הבילבורד ג'פאן הוט 100 פורסם לראשונה בפברואר 2008, RIAJ Digital Track Chart פורסם לראשונה באפריל 2009.

** בשנת 2010
דיסקוגרפיה > אלבומים > אלבומי אולפן

| שנה | # אלבום | פרטי אלבום | מדרגים> Oricon Weekly Albums Charts  | מכירות (אוריקון) | תואר (RIAJ) |
| --- | --- | --- | --- | --- | --- |
| 2008 | 1 | SET LIST ~Greatest Songs 2006–2007~ (ביפנית: SET LIST～グレイテストソングス 2006-2007)  יצא לאור: 1 בינואר 2008  יצא לאור מחדש: 14 ביולי 2010 בשם Set List ~Greatest Songs~ Kanzenban (ביפנית: SET LIST～グレイテストソングス～完全盤)  חברת תקליטים: DefSTAR Records (DFCL-1429/30 (Limited), DFCL-1431 (Regular), DFCL-1653 (Kanzen)*)  | 29 2* | 53 000 169 000* | פלטינה (250 000+) |
| 2010 | 2 | Kamikyokutachi (ביפנית: 神曲たち)  יצא לאור: 7 ביולי 2010  חברת תקליטים: קינג רקורדס (KIZC-65/6 (Regular), NKCD-6512/3 (Theater))  | 1 | 558 000 | פלטינה ×2 |
| 2011 | 3 | Koko ni Ita Koto (ביפנית: ここにいたこと)  יצא לאור: 8 ביוני 2011  חברת תקליטים: קינג רקורדס (KIZC-90117/8 (Limited), KIZC-117/8 (Regular), NKCD-6546 (Theater))  | 1 | 870 000 | מיליון (1 000 000+) |
* SET LIST ~Greatest Songs~ Kanzenban בשנת 2010
דיסקוגרפיה > וידאו קליפים

| # סינגל | סינגל | להקה / אמן | כותרת | וידאו קליפ, באתר YouTube |
| --- | --- | --- | --- | --- |
| 10 | "Ōgoe Diamond" | AKB48 | "Ōgoe Diamond" | לראות |
| 11 | "10nen Zakura" | AKB48 | "10nen Zakura" | לראות |
| 12 | "Namida Surprise!" | AKB48 | "Namida Surprise!" | לראות |
| 13 | "Iiwake Maybe" | AKB48 | "Iiwake Maybe" | לראות |
| 13 | "Iiwake Maybe" | Under Girls | "Tobenai Agehachō" | לראות |
| 14 | "RIVER" | AKB48 | "RIVER" | לראות |
| 14 | "RIVER" | Under Girls | "Kimi no Koto Suki Dakara" | לראות |
| 14 | "RIVER" | Theater Girls | "Hikōkigumo (Theater Girls Ver.)" | לראות |
| 15 | "Sakura no Shiori" | AKB48 | "Sakura no Shiori" | לראות |
| 15 | "Sakura no Shiori" | AKB48 | "Majisuka Rock 'n' Roll" | לראות |
| 15 | "Sakura no Shiori" | Team PB | "Enkyori Poster" | לראות |
| 15 | "Sakura no Shiori" | Team YJ | "Choose me!" | לראות |
| 16 | "Ponytail to Chouchou" | AKB48 | "Ponytail to Chouchou" | לראות |
| 16 | "Ponytail to Chouchou" | Under Girls | "Nusumareta Kuchibiru" | לראות |
| 16 | "Ponytail to Chouchou" | Theater Girls | "Boku no YELL" | לראות |
| 16 | "Ponytail to Chouchou" | AKB48 | "Majijo Teppen Blues" | לראות |
| 17 | "Heavy Rotation" | AKB48 | "Heavy Rotation" | לראות |
| 17 | "Heavy Rotation" | Under Girls | "Namida no Seesaw Game" | לראות |
| 17 | "Heavy Rotation" | Yasai Sisters | "Yasai Sisters" | לראות |
| 17 | "Heavy Rotation" | AKB48 | "Lucky Seven" | לראות |
| 18 | "Beginner" | AKB48 | "Beginner" | לראות |
| 19 | "Chance no Junban" | AKB48 | "Chance no Junban" | לראות |
| 20 | "Sakura no Ki ni Narō" | AKB48 | "Sakura no Ki ni Narō" | לראות |
| 21 | "Everyday, Katyusha" | AKB48 | "Everyday, Katyusha" | לראות |
| 21 | "Everyday, Katyusha" | AKB48 | "Kore kara Wonderland" | לראות תצוגה מקדימה |
| 22 | "Flying Get" | AKB48 | "Flying Get" | לראות תצוגה מקדימה |
| 22 | "Flying Get" | AKB48 | "Flying Get" (Dancing Version) | לראות |
| 22 | "Flying Get" | Under Girls | "Dakishimecha Ikenai" | לראות תצוגה מקדימה |
| 23 | "Kaze wa Fuiteiru" | AKB48 | "Kaze wa Fuiteiru" |  |
| 23 | "Kaze wa Fuiteiru" | AKB48 | "Kaze wa Fuiteiru" (DANCE! DANCE! DANCE! ver.) | לראות |
| 23 | "Kaze wa Fuiteiru" | Under Girls | "Kimi no Senaka" | לראות תצוגה מקדימה |
| 24 | "Ue kara Mariko" | AKB48 | "Ue kara Mariko" | לראות |
| 24 | "Ue kara Mariko" | AKB48 | "Noël no Yoru" | לראות תצוגה מקדימה |
| 25 | "GIVE ME FIVE!" | AKB48 | "GIVE ME FIVE!" | לראות |
| 25 | "GIVE ME FIVE!" | Selection 6 | "Sweet & Bitter" | לראות תצוגה מקדימה |
| 26 | "Manatsu no Sounds Good!" | AKB48 | "Manatsu no Sounds Good!" | לראות תצוגה מקדימה |
| 26 | "Manatsu no Sounds Good!" | AKB48 | "Gugutasu no Sora" | לראות תצוגה מקדימה |
ראו גם

אלילי נעורים ביפן
הערות שוליים

1 2  "What is AKB48? / AKB48 (Official)". AKB48 (באנגלית). 2011-02-14. נבדק ב-2011-10-31.
1 2  "Japanese Idol Group AKB48 to Perform at MIPCOM" (באנגלית). Reuters. 2009-07-28. נבדק ב-2011-10-31.
1 2  "Girl idol group about mass exposure, fans". The Japan Times (באנגלית). The Japan Times Inc. 2010-08-24. אורכב מ-המקור ב-2012-11-23. נבדק ב-2011-10-31.
↑  "AKB48 is officially the world's biggest group" (באנגלית). 2010-11-15. נבדק ב-2011-10-31.
↑  "Guinness Worlds Records - Largest pop group" (באנגלית). Guinness World Records. נבדק ב-2011-10-31.
↑  "AKB48公式サイト｜メンバー情報" (ביפנית). AKB48. אורכב מ-המקור ב-2006-06-13. נבדק ב-2011-10-31.
1 2  "ＡＫＢ４８のCDシングルランキング" (ביפנית). Oricon Inc. נבדק ב-2011-10-31.
↑  "Hot 100｜JAPAN Charts｜Billboard JAPAN" (ביפנית). Hanshin Contents Link Corporation & Prometheus Global Media, LLC.
↑  "有料音楽配信チャート" (ביפנית). Recording Industry Association of Japan.
↑  "ＡＫＢ４８のCDアルバムランキング" (ביפנית). Oricon Inc. נבדק ב-2011-10-31.
1 2  "2011年6月度　認定作品" (ביפנית). Recording Industry Association of Japan. נבדק ב-2011-10-31.
↑  "2010年12月度　認定作品" (ביפנית). Recording Industry Association of Japan. נבדק ב-2011-10-31.
| --- | --- |
בקרת זהויות :  BnF: cb16714707q (data)  CiNii: DA17602482  ISNI: 0000 0004 7064 3327  MusicBrainz: be547bca-8718-4762-bf1b-34a3bdb4938f  NDL: 01212163  NKC: xx0149666  VIAF: 254889559   WorldCat (עם VIAF): 254889559
ועד קהילות ליטא

ועד קהילות ליטא (ועד מדינת ליטא) שימש במאה ה-17 וה-18 כארגון הגג של יהדות ליטא. לפני הקמת הארגון יהדות ליטא הייתה חלק מוועד ארבע ארצות.
רקע

מאז הקמתו של ועד ארבע ארצות הייתה יהדות ליטא חלק ממנו, אולם לאחר שליטא הופרדה על ידי השלטונות ונקבע לה מיסים שונים הוקם לה ועד מיוחד "ועד קהילות ליטא".
ייסוד

לדעת רוב החוקרים ועד קהילות ליטא נוסד בשנת ה'שפ"ג (1623). אולם, לדעתו של ישראל היילפרין הוא נוסד כמה עשרות שנים קודם לכן.
את הוועד ייסדו שלוש הקהילות הגדולות בליטא של אז: בריסק, הורדנא ופינסק, שכללו תחתם כחמישים ערים בליטא. הם התכנסו יחד בט' באלול ה'שפ"ג בבריסק וקבעו תקנות בענייני גביית המיסים, משא ומתן, דין והנהגת הקהילות. הכינוס השני היה גם הוא בבריסק באייר ה'שפ"ו והוא עסק במיסים. בכינוסים השלישי והרביעי בה'שפ"ז וה'שפ"ח נקבעו תקנות שקבעו סדרים לכל קהילות יהודי ליטא.
שלושים שנה לאחר ייסוד הוועד, בשנת ה'תי"ב, דרשה קהילת וילנה לצטרף גם היא אל הוועד. הוועד נענה לבקשה וצירף אליו נציג אחד מקהילת וילנה. לאחר שמונה שנים נוסף אליו נציג שני מקהילת וילנה. בשנת ה'ת"ל ניתן להם הרשות לצרף נציג שלישי. בשנת ה'תמ"ז הושווה מעמדה של קהילת וילנה לשאר הקהילות וניתן לה גם צירוף של סופר ושמש בימי ההתועדות.
בשנת ה'תנ"א (1691) הופרדה קהילת סלוצק מבריסק והפכה לחברה בפני עצמה. עד סיום פעילות הוועד פעלו בו חמש קהילות אלו.
דעיכה

ועד קהילות ליטא סיים את פעילותו בשנת תקכ"א.
חברי הוועד וישיבות הוועד

נציגי כל קהילה נקראו "ראשי מדינה". לפי פנקס ועד הקהילות, ראשי המדינה נבחרו בבחירות הכלליות לוועד הקהל שנערכו בפסח של כל שנה או בעת כינוס הוועד. תחילה היו שני ראשי מדינה לכל קהילה, ובהמשך צורף אליהם שלישי. לפי תקנה משנת ה'שצ"ד כל קהילה רשאית לבחור נציג או שניים בעת הבחירות הכלליות, והנותר לפני כינוס הוועד. על "ראשי המדינה" הוטל גם לוודא את קיום החלטות הוועד.
כל אחת מישיבות הוועד ארכה מספר שבועות. בשנת ה'ת"ד הגבילו את אורך הישיבות לארבעה שבועות, אולם בשנת ה'תל"ד כבר התירו להמשיך את הכינוס חמישה שבועות ובשנת ה'תמ"ז האריכו לשישה שבועות.
ראו גם

ועד ארבע ארצות
לקריאה נוספת

שמעון דובנוב, פנקס המדינה של ועד הקהילות הראשיות במדינת ליטא, קובץ תקנות ופסקים משנת שפ"ג עד שנת תקכ"א, ברלין תרפ"ה באתר HebrewBooks.
ישראל היילפרין תוספות ומילואים לפנקס מדינת ליטא בתוך "חורב" מאסף מוקדש לתולדות ישראל וספרותו ירושלים כרך ב' חוברת א' עמ' 67–86 תרצ"ה עמ' באתר HebrewBooks.
ישראל היילפרין, תוספות ומלואים לפנקס מדינת ליטא, בתוך "חורב" מאסף מוקדש לתולדות ישראל וספרותו ירושלים כרך ב' חוברת ב' תרצ"ז עמ' 125–190 באתר HebrewBooks.
ישראל היילפרין, ראשיתה של המועצה היהודית הליטאית ויחסיה עם מועצת ארבע הארצות / ראשיתו של ועד מדינת ליטא ויחסו אל ועד ארבע ארצות, בתוך: ציון, כרך ג, חוברת א (תשרי תרצ"ח), עמ' 51–57
הערות שוליים

↑  אורחות החיים היהודיים - תולדות קהילת וילנה - ירושלים דליטא: סיפורה של הקהילה היהודית בווילנה, באתר www.yadvashem.org
↑  שמעון דובנוב, פנקס המדינה של ועד הקהילות הראשיות במדינת ליטא, קובץ תקנות ופסקים משנת שפ"ג עד שנת תקכ"א, ברלין תרפ"ה באתר HebrewBooks, עמ' 12-13
↑  דובנוב, דברי ימי עם עולם, כרך שישי, עמוד 194
↑  ישראל היילפרין, ראשיתה של המועצה היהודית הליטאית ויחסיה עם מועצת ארבע הארצות / ראשיתו של ועד מדינת ליטא ויחסו אל ועד ארבע ארצות. בתוך: ציון, כרך ג, חוברת א (תשרי תרצ"ח), עמ' 52
1 2  שמעון דובנוב, פנקס המדינה של ועד הקהילות הראשיות במדינת ליטא, קובץ תקנות ופסקים משנת שפ"ג עד שנת תקכ"א, ברלין תרפ"ה באתר HebrewBooks, עמוד 13
↑  שמעון דובנוב, פנקס המדינה של ועד הקהילות הראשיות במדינת ליטא, קובץ תקנות ופסקים משנת שפ"ג עד שנת תקכ"א, ברלין תרפ"ה באתר HebrewBooks, עמוד 14
↑  אנציקלופדיה יהודית דעת - ליטא ;, באתר daat.ac.il
↑  שמעון דובנוב, פנקס המדינה של ועד הקהילות הראשיות במדינת ליטא, קובץ תקנות ופסקים משנת שפ"ג עד שנת תקכ"א, ברלין תרפ"ה באתר HebrewBooks, עמוד 10
↑  שמעון דובנוב, פנקס המדינה של ועד הקהילות הראשיות במדינת ליטא, קובץ תקנות ופסקים משנת שפ"ג עד שנת תקכ"א, ברלין תרפ"ה באתר HebrewBooks, עמוד 20
↑  שמעון דובנוב, פנקס המדינה של ועד הקהילות הראשיות במדינת ליטא, קובץ תקנות ופסקים משנת שפ"ג עד שנת תקכ"א, ברלין תרפ"ה באתר HebrewBooks, עמוד 21
Wipro

| --- | --- |


 נתונים כלליים
 סוג:  חברה ציבורית NSE: WIPRO
 בורסה:  הבורסה לניירות ערך בניו יורק (19 באוקטובר 2000–WIT)  הבורסה הלאומית ההודית לניירות ערך (WIPRO)  בורסת בומביי (507685) 
 מייסדים:  אזים פרמג'י (Azim Premji)
 תקופת הפעילות:  1945–הווה (כ־80 שנה)
 חברות בנות:  Wipro (Singapore) 
 מיקום המטה:  בנגלור, הודו
 ענפי תעשייה:  קונגלומרט
 רווח:  10 מיליארד דולר
 יו"ר:  רישאד פרמג'י
 מנכ"ל:  סריני פלייה
 עובדים:  221,000
  
 https://www.wipro.com
 
וויפרו (באנגלית: Wipro) היא חברה הודית רב-תחומית טכנולוגית המספקת מוצרי צריכה שוטפים, פתרונות IT ושירותי ייעוץ.
החברה מעסיקה כ-221,000 עובדים, מספקת שירות ללקוחות ברחבי העולם ומטה החברה נמצא בעיר בנגלור, הודו.
בשנת 2021, דיווחה החברה על הכנסות של כ-10 מיליארד דולר.
היסטוריה

וויפרו הוקמה בשנת 1945 על ידי מוחמד פרמג'י (Mohamed Premji) תחת השם Western India Products, במטרה לייצר שמנים צמחיים ומזוקקים.
בשנת 1966, נפטר מוחמד ובנו עזים מונה ליו"ר החברה.
בתחילת שנות ה-70, החלה החברה לספק שירותי IT.
בשנת 1977, מותגה החברה מחדש תחת השם Wipro Products Limited.
בשנת 1982, מותגה החברה מחדש ושמה קוצר ל-Wipro.
בשנת 1988, הקימה עם חברת ג'נרל אלקטריק מיזם משותף שהתמחה במוצרי אבחון והדמיה.
בשנת 1990, החלה החברה למכור מוצרי טיפוח לתינוקות, תחת השם Wipro Baby Soft.
בשנת 1992, החלה החברה לייצר ולמכור צילינדרים הידראוליים.
בתחילת המילניום, הקימה עם חברת Royal Dutch Telecom מיזם משותף כדי לספר שירותי אינטרנט בהודו.
בסוף שנת 2000, החלה להיסחר בבורסה לניירות ערך בניו יורק תחת השם WIT.
בשנת 2006, רכשה וויפרו את חברת הייעוץ cMango, תמורת כ-20 מיליון דולר.
בשנת 2007, חתמה על הסכם עם חברת לוקהיד מרטין ורכשה את חברת Oki Techno Center.
בשנת 2012, פיצלה את עסקיה שאינם מתחום ה-IT לחברה נפרדת בשם Wipro Enterprises ורכשה את חברת Promax Applications Group תמורת כ-35 מיליון דולר.
בשנת 2016, רכשה וויפרו את חברת שירותי הענן Appirio, תמורת כ-500 מיליון דולר.
בשנת 2017, הרחיבה את פעילותה ופתחה משרדים בעיר לונדון, אנגליה.
בשנת 2020, רכשה וויפרו את חברת שירותי הענן Rational Interaction.
בחודש מרץ 2020, החלה החברה לעבוד במודל Work from Anywhere המאפשר לכל עובדי החברה לעבוד מכל מכל בעולם.
בשנת 2021, רכשה וויפרו את חברות: Capco, Ampion, LeanSwift ו-TECT.